সায়েন্স ডেইলির প্রতিবেদন অনুযায়ী, কোনো ধূমকেতু থেকে অ্যালকোহল নিঃসৃত হওয়া মানে হলো সেখান থেকে জটিল জৈব পদার্থ পাওয়ার সম্ভাবনাও আছে। তাই এমন আবিষ্কারের ঘটনা মহাকাশে জীবনের অস্তিত্ব নিয়ে গবেষণায় বেশ গুরুত্ব বহন করে। ইথাইল অ্যালকোহল তৈরি করা ধূমকেতুটির নাম সি/২০১৪ কিউ২। তবে এর একটি সুন্দর নামও আছে, ‘লাভজয়’। ২০১৪ সালের ১৭ আগস্ট ধূমকেতুটি আবিষ্কার করেন অস্ট্রেলিয়ার জ্যোতির্বিদ ও গবেষক টেরি লাভজয়। তাঁর আবিষ্কৃত কয়েকটি ধূমকেতুই লাভজয় নামেই পরিচিত। তবে লাভজয়ের অ্যালকোহল নিঃসরণের বিষয়টি আবিষ্কার হয়েছে সম্প্রতি।